Դուե

Դուե ( , , ), քաղաք և համայնք Ֆրանսիայի հյուսիսում՝ Օ դը Ֆրանս երկրամասի Նոր (Nord - Հյուսիս) դեպարտամենտում, որի կազմի մեջ մտնող նույնանուն շրջանի և կանտոնի վարչական կենտրոնն է։ Ընկած է Սկարպ գետի ափին, Ֆրանսիական Ֆլանդրիա անվանումով հայտնի պատմական մարզում, Բելգիայի հետ Ֆրանսիայի ունեցած պետական սահմանից 13 կիլոմետր դեպի արևմուտք, Լիլ քաղաքից 32 կիլոմետր դեպի հարավ, А21 ավտոմայրուղու հարևանությամբ։ Տնտեսության հիմքը կազմում են Հյուսիսային Ֆրանսիայում խոշորագույնը համարվող ու հնուց ի վեր շահագործվող քարածխի հանքերը և Renault ընկերության խոշոր գործարանը։

Զբաղեցնում է մոտավորապես 17 քառակուսի կիլոմետր տարածք։ 2017 թվականի տվյալներով բնակչության թվաքանակը եղել է 39 700:

Պատմություն 

Ներկայիս Դուեի տեղում հռոմեացիները IV դարում կառուցել են Դուակում ամրոցը։

Միջնադարում ֆլանդրիական կոմսերի տիրապետության տակ գտնված, Դովայ անվանումով հայտնի քաղաքը դարձել է տեքստիլ արտադրության կենտրոն։ 1384 թվականին անցել է բուրգունդյան կոմսերի, 1477 թվականից՝ Հաբսբուրգների ձեռքը։

XVI դարում այստեղ կուտակվել են Անգլիայից հալածված կաթոլիկների բազմաթիվ խմբեր, որոնց առաջադեմ ներկայացուցիչների ջանքերով քաղաքը վերածվել է կաթոլիկ աշխարհի կրթական խոշոր կենտրոնի։ 1562 թվականին հիմնադրվել է կաթոլիկ համալսարան (1887 թվականին այն տեղափոխվել է Լիլ)։

1667 թվականին՝ Դևոլյուցիոն պատերազմի ընթացքում, Լյուդովիկոս XIV-ի զորքը գրավել է քաղաքը, որը 1668 թ. Աախենյան հաշտության պայմանագրով հանձնվել է Ֆրանսիային։

Իսպանական ժառանգության համար մղված պատերազմի ընթացքում՝ 1710-1712 թվականներին Դուեն մի քանի անգամ ձեռքից ձեռք է անցել և գրեթե ամբողջովին ավերվել է։ 1713 թվականից վերջնականապես մտել է Ֆրանսիայի կազմի մեջ։

Առաջին համաշխարհային պատերազմի ժամանակ՝ 1918 թվականին համարյա լրիվ հրո ճարակ է դարձել։ Լրջորեն վնասվել է նաև Երկրորդ աշխարհամարտի ընթացքում։

Պատերազմից հետո Դուեն աստիճանաբար դարձել է տարածաշրջանի տրանսպորտային կարևոր հանգույց և առևտրային ու արդյունաբերական խոշոր կենտրոն։

Ժողովրդագրություն

Տեսարժան վայրեր 

Քաղաքի գլխավոր տեսարժանությունը 80 մետր բարձրությամբ, 62 զանգերի յուրօրինակ համադրությամբ բեֆրուան՝ զանգակատուն-աշտարակն է, որ գեղաշուք ուշ գոթիկա ոճով կառուցվել է 1380 թվականին։ Պատմա-մշակութային այս հուշարձանը ներառված է ՅՈՒՆԵՍԿՕ-ի Համաշխարհային ժառանգության ցանկում։ Զբոսաշրջիկների առանձնահատուկ ուշադրությանն են արժանանում նաև Վալենսիենյան դարպասը (1453), ետպատերազմյան տարիներին վերակականգնված Նոտր Դամ եկեղեցին (կառուցվել է XIII դարում) և նախկին կարտուզիանական վանքում տեղակայված Շարտրյոզ թանգարանը, որտեղ ցուցադրված են XVI—XVII դարերի նկարներ։

Պատկերասրահ

Քույր քաղաքներ

, Հարրոու
, Ռեկլինգհաուզեն
, Քենոշա, Վիսկոնսին նահանգ
, Դեդուգու
, Սերեն
, Պուլավի

Կլիմա

Դուեին բնորոշ է օվկիանոսային կլիման (Köppen climate classification-ի դասակարգմամբ՝ Cfb): Միջին տարեկան ջերմաստիճանը 11.0 C է, տեղումների միջին տարեկան քանակը՝ 729,2 միլիմետր։ Ամենախոնավ ամիսը դեկտեմբերն է, ամենատաքը՝ հուլիսը (միջին ամսական ջերմաստիճանը՝ 18.6 C), ամենասառը՝ հունվարը (4.0|C): Ամենաբարձր ջերմաստիճանը արձանագրվել է 2019 թ. հուլիսի 25-ին՝ 40.8|C, ամենացածրը՝ 2019 թ. հունվարի 8-ին՝ -20.5|C:

Ծանոթագրություններ

Արտաքին հղումներ 

 Դուեի պաշտոնական կայքէջը 

Ֆրանսիայի քաղաքներ
Ֆրանսիայի համայնքներ
Ֆրանսիայի բնակավայրեր
Պատմական քաղաքներ
Համաշխարհային ժառանգություն